Det bliver byrådsmedlem Anne-Dorte Krog, der skal være spidskandidat for SF i Aalborg til kommunalvalget i november i år.

Det står klart efter en urafstemning blandt medlemmerne. Resultatet af urafstemningen blev offentliggjort fredag, og Anne-Dorte Krog fik 70 procent af de afgivne stemmer, mens modkandidaten Anders Hind fik 30 procent. Dermed bliver det altså Anne-Dorte Krog, der skal løfte arven efter den hidtidige spidskandidat Skole og kulturrådmand Henrik Thomsen.